# Famorca

Famorca és un municipi del País Valencià a la comarca del Comtat.

## Història

Formà part de la baronia de Guadalest que se li va concedir a Hug de Cardona. Passà, per herència materna, al seu besnet, Sanç de Cardona, almirall d'Aragó, que obtingué el títol del marqués de Guadalest el 1542. Posteriorment passà als Palafox, marquesos d'Ariza, i als Arteaga, ducs de l'Infantat. Lloc de moriscos, comptava amb 26 focs el 1602, pertanyé a la fillola de Guadalest. El lloc era famós en el seu moment per les expedicions en mules carregades de neu que sortien de la serra cap a la costa.

## Alcaldia

Des de 2019 l'alcalde de Famorca és Vicente Antonio Ruiz Rodríguez del Partit Popular (PP).
Llista d'alcaldes des de les eleccions democràtiques de 1979 :
| Període | Alcalde o alcaldessa | Partit polític | Data de possessió | Observacions |
| 1979–1983 | José Massanet Segura | UCD | 19/04/1979 | -- |
| 1983–1987 | José Massanet Segura | AP-PDP-UL-UV | 28/05/1983 | -- |
| 1987–1991 | José Massanet Segura | AP | 30/06/1987 | -- |
| 1991–1995 | Tomàs Ortiz Baeza | PP | 15/06/1991 | -- |
| 1995–1999 | Tomàs Ortiz Baeza | PP | 17/06/1995 | -- |
| 1999–2003 | Tomàs Ortiz Baeza | PP | 03/07/1999 | -- |
| 2003–2007 | Tomàs Ortiz Baeza | PP | 14/06/2003 | -- |
| 2007–2011 | Tomàs Ortiz Baeza | PP | 16/06/2007 | -- |
| 2011–2015 | Tomàs Ortiz Baeza | PP | 11/06/2011 | -- |
| 2015–2019 | José Vicente Massanet Ferrer | PP | 13/06/2015 | -- |
| 2019-2023 | Vicente Antonio Ruiz Rodríguez | PP | 15/06/2019 | -- |
| Des de 2023 | n/d | n/d | 17/06/2023 | -- |
| Fonts: Generalitat Valenciana |||||

## Demografia i economia

Sanchis i Guarner, a mitjans de la dècada dels 60 parla de 186 famorquins. El cens de 2003 en compta 71, i el del 2022 amb 48 habitants.
L'economia local es basa en l'oli, l'ametla i la cirera.
Evolució demogràfica de Famorca :
| | 1857 | 1887 | 1900 | 1910 | 1920 | 1930 | 1940 | 1950 | 1960 | 1970 | 1981 | 1991 | 2000 | 2008 | 2009 | 2022 |
| Població | 257 | 265 | 266 | 235 | 244 | 225 | 222 | 186 | 186 | 170 | 126 | 71 | 61 | 48 | 44 | 48 |

## Geografia

El terme, de 9,6 km², s'ubica en la vall de Seta, entre la serra de la Serrella i la d'Alfaro i els seus paratges més cridaners són els corrals de la Cova, la font de l'Anouer o les pintures rupestres del Morro de l'Asdarbalet. També es pot ascendir a la Mallà del Llop en la Serrella.

## Edificis i llocs d'interés

A Famorca destaca un vell pontet que dona accés al poble, així com l'església barroca de sant Gaietà, del segle xvii, reconstruïda en 1912, que conserva en la seua façana un rellotgeantic i original.

## Referències

* 1 2 Direcció d'Anàlisi i Polítiques Públiques de la Presidència. Generalitat Valenciana. «Banc de Dades Municipal. Famorca. Històric de Govern Local». Portal d'informació ARGOS. [Consulta: 7 desembre 2020].

## Enllaços externs

* País Valencià, poble a poble, comarca a comarca, de Paco González Ramírez, d'on se n'ha tret informació amb el seu consentiment.
* Institut Valencià d'Estadística Arxivat 2010-06-18 a Wayback Machine..
* Portal de la Direcció General d'Administració Local de la Generalitat Arxivat 2008-05-26 a Wayback Machine..
Els vint-i-cinc municipis més petits del País Valencià :
1. Castell de Cabres 20 · 2. Sempere 26 · 3. Tollos 30 · 4. Palanques 38 · 5. Figueres 46 · 6. Famorca 48 · 7 Sacanyet 52 · 8. Villores 53 · 9. Vallat 54 · 10. la Font de la Reina 58 · 11. la Pobla de Sant Miquel 59 · 12. Torralba 60 · 13. Vallibona 61 · 14. Herbers 63 · 15. Pavies 74 · 16. Matet 78 · 17. Vilamalur 85 · 18. Torre-xiva 89 · 19. Vilanova de Viver 89 · 20. Espadella 92 · 21. Benimassot 93 · 22. les Fonts d'Aiòder 95 · 23. Carrícola 99 · 24. la Serratella 103 · 25. Toga 104 :